Sherlock Holmes

Gambaran keseluruhan

Sherlock Holmes menggelarkan dirinya sebagai "penyiasat rundingan", satu pakar yang dibawa campur tangan dalam kes-kes yang terbukti terlalu sukar untuk penyiasat (biasanya berstatus rasmi) yang lain; kami diberitahu bahawa selalunya dia boleh menyelesaikan suatu masalah tampa meninggalkan rumah sekalipun. Secara semulajadinya aspek ini diminimakan dalam cerita-cerita sendiri, yang lebih berfokuskan kepada kes-kes lebih menarik yang memerlukannya melakukan kerja penyelidikan. Dia mengkhusus kepada penyelesaikan kes-kes aneh dan tidak biasa menggunakan kuasa luar biasanya dalam pemerhatian dan pemikiran logikal, serta sering menunjukkan kebolehan-kebolehan ini kepada pelanggan baru dengan membuat kesimpulan-kesimpulan langsung mengenai personaliti-personaliti dan aktivi terbaru mereka. Strategi pemasaran mudah ini sangat jarang tidak menimbulkan kesan dan membina keyakinan dalam perkhidmatannya (lihat dibawah). 
Sir Arthur Conan Doyle menkreditkan konsepsi Holmes pada gurunya di fakulti perubatan Universiti Edinburgh, iaitu pembedah dan detektif forensik terkenal, Joseph Bell. (Sains forensik merupakan bidang yang masih baru pada ketika itu.) Tetapi beberapa tahun kemudian Bell menulis kepada Conan Doyle, "Anda sendirilah Sherlock Holmes dan anda sendiri mengetahuinya" (Baring-Gould, ms. 8). Holmes dinamakan sempena Oliver Wendell Holmes yang dikagumi Conan Doyle, dan seorang pemain kriket Inggeris bernama Sherlock — tetapi sesetengah nota awalnya memberikan namanya sebagai Sherrinford Holmes.

Profil

Secara sejarahnya, Holmes tinggal dari tahun 1881 di 221B Baker Street, London, suatu apartmen di tingkat atas (dalam nota-nota awal ia diterangkan sebagai berlokasi di Atasan Baker Street), dimana dia menghabiskan banyak tahun-tahun profesionalnya dengan kawan baiknya, Doktor Watson, dimana dia berkongsi bilik bersamanya buat beberapa tahun sebelum perkahwinan Watson pada tahun 1890. Kediamannya dikekalkan oleh tuan rumahnya, Mrs Hudson.
Dalam kebanyakan ceritanya, Holmes ditemani oleh Watson yang bersifat praktikal, yang bukan sahaja merupakan rakan tetapi perekodnya ("Boswellnya"). Kebanyakan cerita ditulis dalam gaya penceritaan, oleh Watson, mengenai penyelesaian penyiasat Holmes kepada jenayah-jenayah benar. Dalam sesetengah cerita-cerita kemudian, Holmes mengkritik Watson mengenai gaya penulisannya, biasanya disebabkan dia menceritakan mereka sebagai cerita-cerita menarik dan bukannya sebagai laporan objektif dan terperinci berfokuskan apa yang difikirkan Holmes sebagai "sains" tulen penyiasatan.
Holmes juga mempunyai seorang abang, Mycroft Holmes, yang muncul dalam tiga cerita: "The Greek Interpreter", "The Final Problem", dan "The Bruce-Partington Plans". Dia juga disebutkan dalam sesetengah cerita lain, termasuk "The Empty House".
Dalam tiga cerita, termasuk The Sign of Four dia dibantu oleh sekumpulan kanak-kanak jalanan yang dipanggilnya the Baker Street Irregulars.

Holmes dan wanita

Irene Adler sering dirujuk oleh Holmes dan peminatnya sebagai "Wanita Itu", mengikut Watson. Holmes sendirinya tidak pernah menggunakan istilah ini — walau bagaimanapun dia pernah menggunakan nama wanita itu sendiri beberapa kalinya dalam kes-kes lain. Dia muncul hanya sekali iaitu dalam "A Scandal in Bohemia", tetapi dia difikirkan satu-satunya wanita yang memecahkan rasa simpanan Holmes. Dalam satu cerita, "The Adventure of Charles Augustus Milverton", Holmes dipertunangkan untuk berkahwin, tetapi hanya dengan bermotivasikan mendapat maklumat mengenai kesnya.
Dia secara jelas mendemonstrasikan minat dalam wanita-wanita pelanggannya yang lebih menarik (seperti Violet Hunter dari "The Adventure of the Copper Beeches", dimana Watson beranggapan mungkin menjadi lebih daripada sekadar pelanggan perkhidmatan penyiasatan Holmes). Tetapi, konteks menunjukkan bahawa Holmes mendapati kemudaan, kecantikan dan tenaga (serta kes yang dibawa mereka kepadanya) menyegarkan, berbanding tarikan romantik, kerana Holmes tidak mengelak daripada "memperlihatkan ketiadaan lagi minat dalamnya selepas dia telah berhenti daripada menjadi sebuah pusat masalah untuk penyelesaian."
Sekalipun dia memperlihatkan daya tarikan kepada wanita-wanita berkenaan dalam episod-episod yang dipercakapkan diatas, tiada indikasi jalinan perhubungan serius atau lama selain daripada kes Adler. Watson menyatakan bahawa Holmes "punyai keengganan terhadap wanita" tetapi "satu cara yang khusus mengampu dengan [mereka]." Holmes pula menyatakan "Saya bukanlah seorang peminat seratus-peratus wanita." Rasa tidak sukanya berkemungkinan berpunca daripada sifat wanita "motif mereka... yang sungguh tidak dapat dikaji dengan tepat... Bagaimana anda boleh membina atas pasif jerlus sebegini? Aksi mereka yang paling remeh mungkin merupakan paling penting... laku mereka yang paling luar biasa mungkin berdasarkan pengikat rambut." Rintangan sedemikan kepada proses deduktif mungkin telah menaikkan kemarahannya. Sebaliknya pula, ia mungkin dinotakan bahawa tuan tanah, Mrs. Hudson, tidak pernah digambarkan.
Watson, pada sebaliknya, mendapat reputasi sebagai lelaki wanita: dia bercakap dengan nada yang baik mengenai mereka — memang, dalam kesemua cerita-cerita panjang dia bercakap dengan lama mengenai kecantikan sekurang-kurangnya satu watak wanita — dan juga telah berkahwin dengan seorang daripada mereka, Mary Morstan dari The Sign of Four.

Tabiat

Walau bagaimanapun, Holmes bukanlah seorang lelaki budiman keras era Victoria; tetapi dia menggambarkan dirinya dan tabiatnya sebagai "bersifat Bohemia". Dia mungkin berpenyakit kekacauan dwikutub, kerana sifatnya beralih daripada hari-hari atau mingguan tampa aktiviti ke tempoh serupa pembikinan aktiviti intensif dengan suatu kes yang mencabar atau dengan hobinya, kimia bereksperimen: "ketepatan dan kepintaran keterlaluan... [atau satu] suasana puitis dan bertafakur", "tiba-tiba radang bagi tenaga berahi... diikuti oleh reaksi keletihan." Pembaca moden cerita-cerita Holmes mungkin terperanjat mengetahui bahawa Holmes merupakkan pengguna kokain dan morpin (sementara ketika ada kes, selalu ketika tiada kes) walaupun Watson menggambarkan ini sebagai "satu-satunya tabiat buruk" Holmes. Tetapi, sebagaimana direkodkan dalam salah suatu cerita-cerita terakhir, Watson secara beransur dapat memujuk Holmes untuk berhenti daripada terus menggunakan dadah sebegini:
"Telah bertahun ku menariknya daripada kegilaan dadahnya yang pada suatu ketika cuba menamatkan kerjayanya yang hebat. Kini ku mengetahui bahawa dalam situasi yang biasa dia tidak lagi asyik dengan stimulus ini, tetapi saya juga menyedari bahawa sifat ini tidaklah terhampus lagi, malah sedang menidur."
Mengikut kebiasaan masa itu, Watson tidak menanggap sebagai satu sifat jahat tabiat Holmes merokok (biasanya paip), dan juga sifat mengolah cerita dan melanggar undang-undang (sebagai contoh menipu polis, menyembunyikan bukti, memecah masuk ke dalam rumah dan mencuri) apabila ia perlu untuk tujuannya. Dalam England pada waktu Victoria, kelakukan sebegini tidak dikira sebagai kesalahan jika dilakukan oleh seorang lelaki budiman untuk tujuan kebaikan, seperti menjaga maruah seorang wanita atau reputasi sebuah keluarga (argumentasi sebegini diperbincangkan antara Holmes dan Watson dalam "Charles Augustus Milverton"). Oleh kerana kebanyakan cerita berputar atas kelakuan sebegini, seorang pembaca moden haruslah menerima apa yang tidak dilakukan oleh seorang penyiasat yang 'menurut undang-undang' masa kini. (Akan tetapi kelakukan sebegini masih menjadi sebahagian daripada cerita-cerita penyiasatan, dengan dilakukan dengan tujuan baik.)

Logik pemikiran Holmesian (atau Sherlockian)

"Daripada setitik air", Holmes menulis dalam suatu esei yang diterangkan dalam A Study in Scarlet, "seorang logis boleh membuat inferens kemungkinan suatu Atlantik atau suatu Niagara tanpa melihat atau mendengar satu atau yang lainnya." Cerita Holmes sering bermula dengan tonjolan bravura bakat Holmes untuk "taakulan deduktif". Ia menarik perhatian pemikir logik dan mereka yang berminat dengannya untuk cuba membuat analisa mengenai kelakukan Holmes semasa beliau membuat deduksi. Pemikiran Holmesian (istilah British, Rakyat Amerika juga menggunakan istilah "Sherlockian") dilihat sebagai merangkumi pembuatan inferans berdasarkan prinsip praktikal yang jelas yang merupakan hasil kajian mendalam (sebagai contoh kajian Holmes mengenai jenis-jenis habuk rokok berlainan) atau inferans pada keterangan yang paling baik pertamanya. Pada tahun 2002 Holmes dianugerahkan dengan status orang kehormat Royal Society of Chemistry iaitu satu-satunya watak fiksional untuk mendapat status berkenaan kerana sumbangannya kepada penyiasatan forensik.

Sherlock Holmes: Manusia atau Mesin?

"Amat ramai yang menggelarkannya sebagai mesin berbanding manusia." Watson mengatakan Holmes adalah "mesin kira kering", "kurang dalam simpati manusia sebagai beliau adalah unggul dalam perisikan", dan menyatakan yang "semua emosi... adalah terkutuk bagi mindanya yang sejuk, tepat, tetapi seimbang pula."
Dalam era Charles Babbage, Holmes mungkin telah ditulis sebagai komputer manusia. Dia melayani kesemua yang dijumpainya sebagai data, informasi untuk diintepretasi, dan tidak mengambil langkah tampa semua fakta. Seperti mesin, beliau tidak punyai kehidupan sosial dan juga seolah tidak makan mahupun tidur (kendatipun semasa beliau sakit).
Tetapi, ada komplikasi untuk teori ini. Walaupun satu komputer berkemungkinan mendapat idea untuk bertunang dengan seorang wanita untuk mendapat maklumat daripadanya, ia tidak boleh mengetahui cara melakukan ini (iaitu, memujuk wanita itu). Seorang komputer tidak akan menyamar atau berlakon sebagaimana Holmes lakukan. Dalam fakta, jika prinsip deduksi Holmes diatas dikira, ia merupakan logik yang terpencong. Sifat dwikutubnya, kebolehannya sebagai pemain dan penulis muzik, dan kesukaannya untuk menunjuk-nujuk sekali-sekala juga bertentangan dengan premis ini. Manakala "sifatnya yang berbangga dan sejuk sentiasa bertentangan... [pada] tepukan awam" dan "berpaling dengan rasa benci dari nama buruk popular" tetapi "untuk seketika beliau berhenti untuk menjadi sebuah mesin taakulan, dan dikhianati kasih sayang manusia untuk kekagumannya dan tepukan... daripada seorang kawan."
Sementara pengetahuan Holmes mengenai sains dan logik adalah perlu kepada sifat penyiasatan, ia seringkali pengetahuannya mengenai sifat manusia yang membawanya kepada penyelesaian. Sebagai contoh, satu komputer boleh membuat taakulan bagaimana suatu jenayah dilakukan, tetapi bukan mengapa. Untuk memahami motif, seseorang mesti memahami kemanusiaan.
Kira juga penglihatan Profesor John Sutherland dalam pengadilan moral Holmes (yang mungkin) dalam pengakhiran cerita "The Speckled Band".

"Hiatus"

Para peminat Holmes merujuk kepada tempoh diantara 1891 ke 1894 — iaitu masa Holmes "meninggal" dalam "The Adventure of the Final Problem" dan kemunculannya semula dalam "The Adventure of the Empty House" — sebagai "Hiatus Besar". Ia dinotakan bahawa dalam satu cerita kemudian, "The Adventure of Wisteria Lodge", diterangkan sebagai berlaku pada tahun 1892.
Conan Doyle menulis cerita-cerita mengenainya sepanjang satu dekad. Oleh kerana mahu menfokus pada novel-novel sejarahnya, dia membunuh watak Holmes dalam "The Final Problem", yang muncul dalam percetakan pada 1893. Selepas menentang gesaan umum selama lapan tahun, pengarang menulis The Hound of the Baskervilles, yang muncul pada tahun 1901, dan meletakkannya pada tempoh sebelum "kematian" Holmes. Orang awam, sekalipun gembira dengan cerita itu, tidak berpuas hati dengan keadaan ini, maka Conan Doyle menghidupkan semula Holmes dua tahun kemudian. Ramai telah membuat spekulasi mengenai motifnya membawa kembali Holmes daripada perkuburannya, terutama penulis-pengarah Nicholas Meyer, yang menulis esei mengenai perkara ini pada dekad 1970-an, tetapi sebab sebenar tidak diketahui, selain daripada yang nyata: para penerbit menawar untuk membayar wang yang banyak. Untuk apa-apa sebab, Conan Doyle terus menulis cerita Holmes untuk 25 tahun seterusnya.
Sesetengah penulis telah keluar dengan penerangan alternatif sebab hiatus. Dalam novel Meyer, The Seven-Per-Cent Solution, hiatus dikatakan sebagai perehatan rahsia Holmes beberapa tahun selepas rawatan serintian dadahnya dengan Sigmund Freud, sementara dia secara jenaka mencadangkan bahawa Watson haru menulis akaun palsu tentang kematiannya: "Mereka takkan percaya anda walau apa sekalipun."
John Kendrick Bangs, pencipta fantasi Bangs, menulis buku pada 1897 bertajuk Pursuit of the House-Boat (penyambungan pada karyanya A House-Boat on the Styx, dimana roh-roh orang terkenal yang telah meninggal menubuhkan satu kelab di Hades). Dalamnya, house-boat yang dimaksudkan (yang telah dicuri oleh watak Captain Kidd) dikesan oleh ahli-ahli kelab dengan bantuan tidak lain dan tidak bukan Sherlock Holmes; yang sememangnya telah mati.
Dalam tulisan memorinya, Conan Doyle memetik seorang pembaca yang mengadili bahawa cerita-cerita kemudian lebih teruk daripada cerita-cerita awal sehinggakan berkata apabila Holmes terhumbang di Reichenbach Falls, dia mungkin tidak terbunuh, tetapi bukan orang yang sama selepasnya.
Perbezaan antara Holmes pra- dan pos-Hiatus telah mewujudkan spekulasi antara mereka yang bermain 'Permainan' (membuat seseorang percaya Sherlock Holmes adalah orang bersejarah). Antara teori yang lebih mungkin dan menarik: Holmes yang kemudian adalah penyamar (mungkin juga Profesor Moriarty), cerita-cerita kemudian adalah fiksyen yang dicipta untuk memenuhi poket penulis lain (ini sering digunakan untuk cerita yang kononnya ditulis Holmes sendiri), dan Holmes dan Profesor Moriarty sebenarnya adalah variasi The Strange Case of Dr. Jekyll and Mr. Hyde oleh Robert Louis Stevenson. Antara teori khayalan yang diminati ramai pula adalah cerita The Case of the Detective's Smile oleh Mark Bourne, yang terbit dalam antologi Sherlock Holmes in Orbit, teori ini mendakwa bahawa antara tempat yang dilawati Holmes adalah Alice's Wonderland dan di situ beliau berjaya menyelesaikan kes kuih tart yang tercuri, dan seterusnya pengalamannya di situ memaksanya berhenti menagih kokain.

Penyesuaian berkanun

Oleh sebab Sherlock Holmes merupakan watak yang sangat popular, terdapat banyak lakonan pentas dan adaptasi pawagam karya-karya Conan Doyle sebagaimana Hamlet atau Dracula sering disemak dan diadaptasikan semula.

Karya-karya berkaitan dan derivatif (tidak berkanun)

Sebagai tambahan kepada kerja berkanun cerita-cerita Sherlock Holmes, karya Lost Special (1908) oleh Conan Doyle memperlihat seorang watak 'penaakul amateur' yang secara jelas mahu dikenalpasti sebagai Holmes oleh para pembacanya. Penjelasannya mengenai kehilangan yang berlaku secara tiba-tiba dihujah dalam gaya keperibadian Holmes yang klasik, tetapi rupa-rupanya salah pula — nyata Conan Doyle sendiri pun pandai berseloroh mengenai watak ciptaanya. Satu cerita pendek yang dikarang Conan Doyle yang mengunapakai idea yang sama adalah ""The Man with the Watches". Satu lagi contoh lawak Conan Doyle adalah "How Watson Learned the Trick" (1924), satu parodi tempat dimana Watson dan Holmes bersarapan pagi. Satu lagi parodi oleh Conan Doyle adalah "The Field Bazaar". Dia juga menulis sumber lain, terutama skrip pentas yang mempersembahkan Holmes.
Kebolehan-kebolehan Sherlock Holmes sebagai lawan bagus dan pemikir logik menjadi pemangkin kepada penulis buku lain yang membantu menaikkan namanya, atau butiran eksploitasinya, untuk plot mereka. Ini merangkumi Holmes sebagai penagih kokain, dimana fantasi dadahnya menyebabkan dia menyalahkan satu Profesor Moriarty yang baik kepada penjenayah besar (The Seven-Per-Cent Solution), kepada plot-plot sains fiksyen yang melibatkannya dihidupkan semula selepas mati untuk membanteras jenayah pada masa depan (Sherlock Holmes in the 22nd Century). Pembikin filem Gene Wilder menulis, mengarah dan berlakon dalam The Adventure of Sherlock Holmes' Smarter Brother selepas dicabar membikin komedi fasal beliau. Sherlock Holmes juga mempunyai satu moyang, Merlock Holmes, dalam animasi "Flint the Time Detective!"
Satu seting yang kebanyakan untuk skrip tidak berkanun memperlihat Holmes dan Watson melawan para Nazi. Paling dinotakan adalah filem yang dibuat pada masa Perang Dunia Kedua dilakoni Basil Rathbone, tetapi lebih kini The Curse of the Nibelung: A Sherlock Holmes Mystery. Skrip begini adalah sebagai tabik kepada semangat patrotisme Conan Doyle, sememangnya cerita berkanunnya " "His Last Bow" menjelaskan Holmes dan perhubungannya dengan MI5 pada malam sebelum Perang Dunia Pertama.

Spekulasi Holmesian

Sesuatu kegemaran lakuan masa lapang diantara peminat-peminat Sherlock Holmes adalah untuk membuat andaian bahawa Holmes dan Watson adalah manusia yang benar-benar wujud, dan Arthur Conan Doyle hanyalah "ejen kesasteraan" mereka berdua. Mereka (iaitu peminat) juga cuba untuk "menjumpai" fakta-fakta baru megenai Holmes dan Watson, iaitu dari klu-klu dalam cerita atau dengan menggabungkan cerita-cerita dengan fakta bersejarah. Cendakiawan kanun awal termasuk Ronald Knox dan Christopher Morley, pengasas The Baker Street Irregulars.
Pemain berpengaruh pertengahan abad ke-20 Holmes bersejarah merupakan William S. Baring-Gould, dan karyanya berkait perkara ini merangkumi The Chronological Holmes (1955), sebagai satu percubaan untuk menyenaraikan semua perkara yang berlaku dalam cerita-cerita Holmes dalam satu garisan masa; Sherlock Holmes of Baker Street (1962), iaitu satu "biografi" berpengaruh Holmes; dan Nero Wolfe of West Thirty-fifth Street (1969), yang pula merupakan "biografi" keperibadian penyiasat Rex Stout, Nero Wolfe, yang mempopularkan teori yang Wolfe "sebenarnya" adalah anak kepada Sherlock Holmes dan Irene Adler, dengan Wolfe mempunyai perwatakan serupa dengan abang Holmes, iaitu Mycroft. 
Baring-Gould juga menyunting The Annotated Sherlock Holmes {1967), yang menggabungkan kanun lengkap dan seratus ribu penerangan dan illustrasi yang bersumberkan kesasteraan Holmes ke dalam dua volum. Dorothy Sayers, pencipta detektif Lord Peter Wimsey, juga menulis beberapa esei yang menarik mengenai spekulasi Holmesian, kemudiannya diterbitkan dalam Unpopular Opinions, termasuk perbincangan menarik nama tengah Watson.
Pada tahun 2004 dan 2005 karya baru The New Annotated Sherlock Holmes, yang disunting oleh Leslie S Klinger diterbitkan untuk merayai hari jadi Holmes yang ke-150. Tarikh yang sering diberi sebagai hari jadi Holmes adalah Januari 6, (1854) dan ini "mencerminkan spektrum pandangan-pandangan mengenai kontroversi-kontroversi Sherlockian" berbanding "teori peribadi Baring-Gould".
Terdapat juga idea bahawa ramai watak dalam cerita-cerita Holmes didasarkan secara berat pada orang yang wujud, terutama Friedrich Nietzsche (yang mungkin menjadi model pada Holmes sendiri dan Profesor Moriarty), dan bahawa Conan Doyle meminjam daripada penulis lain, sebagai mana selalu dilakukan antara para penulis.

Keluarga Holmes dan keluarga Wold Newton

Dengan didasarkan penulisan Philip José Farmer, konsep keluarga Wold Newton adalah pembikinan pokok genealogi besar yang menghubungkait ramai watak fiksional antara satu sama lain dan kepada beberapa tokoh bersejarah. Tambahan kepada pokok ini adalah berdasarkan tulisan pencipta-pencipta asal, penulis pastis, an "cendakiawan-cendakiawan Wold Newton". Sherlock Holmes telah menjadi satu watak yang penting dalam pokok ini. Keluarga Holmes dan pelbagai generasinya telah menjadi hal perbincangan banyak rencana-rencana Wold Newton. Sherlock sendirinya telah dilahirkan sebagai William Sherlock Scott Holmes pada Januari 6, 1854 kepada Siger Holmes dan isterinya Violet Rutherford. Dia merupakan satu daripada lapan adik-beradik, termasuk Mycroft, yang orang seketurunannya termasuk beberapa watak lain. Penyiasat ini diberi sebagai bapa kepada sekurang-kurangnya lapan anak, termasuk Nero Wolfe. Sherlock Holmes juga telah difikirkan ramai sebagai moyang kepada Spock dari Star Trek melalui emaknya, Amanda Grayson. Holmes dikatakan mempunyai satu cucu cicit perumpuan bernama Shirley Holmes dalam cerita televisyen yang punyai nama yang sama. Tetapi tentunya, Doyle sendiri tidak pernah memanggil watak ciptaannya apa-apa yang lain daripada "Sherlock Holmes", maka yang lainnya hanyalah andaian semata-mata.

Hak cipta Sherlock Holmes

Hak cipta karya-karya Sir Arthur Conan Doyle dan perwatakan Sherlock Holmes dipegang secara amnya oleh para cucu cicitnya, bermula dengan anak pertamanya Adrian Doyle. Selepas kematian Adrian pada tahun 1970, Dame Jean Conan Doyle (anak perumpuan Conan Doyle) dan cucu cicitnya yang lain menjual hak cipta kepada Pelaburan Baskerville, satu firma yang diterajui oleh isteri anak pertama Conan Doyle yang lalu. Bank Scotland mengambil-alih haknya selepas satu kegagalan menlangsaikan hutang oleh firma itu dan seterusnya melelongnya kepada satu konsortium yang diterajui pembikin produksi siri Holmes pada 1954, Sheldon Reynolds.
Pada tahun 1981, hak cipta telah luput di serata dunia kecuali di Amerika Syarikat, dimana ia telah ditangkap semula oleh anak perumpuan Sir Arthur iaitu Dame Jean Conan Doyle dibawah provisi Akta Hak Cipta 1976 A.S. 
Selepas kematian Dame Jean, satu bekas isteri Sheldon Reynolds, Andrea Plunket, mendakwa bahawa dia merupakan pemilik sebenar hak cipta yang wujud. Dakwaannya ditolak dalam beberapa siri keputusan Mahkamah Agung A.S., dan cubaannya untuk mengecapdagangkan Sherlock Holmes ditolak oleh Pejabat Paten A.S. Mahkamah-mahkamah telah memutuskan bahawa Plunket tidak memiliki dan mewakili hak Conan Doyle di Amerika Syarikat.
Secara asalnya, Dame Jean meninggalkan hak Amerika kepada Institut Diraja Kebangsaan Orang-orang Buta, tetapi para pemegang Estet mahu mengekalkannya dalam keluarga beliau dan merundingkan satu pembelian semula; dan Estet Dame Jean Conan Doyle terus memiliki hak cipta dalam Amerika Syarikat. The Case Book adalah satu-satunya buku dengan hak cipta Amerika yang masih wujud dan akan berpindah ke domain awam pada tahun 2023.
Para pembikin produksi Star Trek: the Next Generation terpaksa membayar estet Doyle dua kali untuk penggunaan perwatakan dan seting Sherlock Holmes. Kali pertama merupakan pada masa episod musim kedua "Elementary, Dear Data", dimana penjaga kapal dalam fantasi holodeck menjumpai diri mereka bersemuka dengan Moriarty yang dapat merasa. Moriarty muncul lagi dalam episod musim keenam "Ship in a Bottle".

Peranan dalam sejarah cerita penyiasat

Satu tanggapan ramai yang salah adalah bahawa cerita-cerita Sherlock Holmes secara sendirinyalah yang telah menghasilkan genre cerita penyiasatan fiksyen. Pada faktanya, watak Holmes dan modus operandinya didasarkan dua duluan, Auguste Dupin dan Monsieur Lecoq dan teknik mereka untuk penyelesaian jenayah. Dengan kedua-duanya diciptakan Edgar Allan Poe dan Émile Gaboriau, kedua-duanya merupakan penyiasat dimana Holmes sendiri pun merujuk. Ramai penyiasat pakar fiksional telah meniru teknik logikal Holmes dan mengikuti jejak langkahnya, dalam pelbagai cara. Sesetengahnya yang lebih popular yang meneruskan tinggalan Holmes termasuk Hercule Poirot oleh Agatha Christie, Ellery Queen, Philip Marlowe, Sam Spade, Perry Mason, Columbo, Dick Tracy, siri buku kanak-kanak Encyclopedia Brown,siri cerita penyiasatan kanak-kanak Detective Conan, movie ke-6 Detective Conan, The Phantom Of Baker Street dan juga hero buku komik Batman. Variasi moden kini mungkin merupakan siri TV NBC Law and Order: Criminal Intent dan siri TV Monk oleh USA Network, yang juga meniru cara "analisa senyap" Holmesian, dimana tiada orang yang bersuara semasa watak sedang membuat kerja siasatannya. Monk juga punyai satu abang, dimana, seperti abang Holmes, Mycroft, lebih berkebolehan tetapi kurang berminat dalam jenayah. Satu lagi analog adalah siri Fox X-Files, dengan Agen Khas Fox Mulder (dimain David Duchovny) dalam peranan Holmes dan Agen Khas Dana Scully (dimain Gillian Anderson) memain peranan Watson (sehinggakan juga adalah seorang doktor!); penyiasatan mereka lebih outré, tetapi kita hampir boleh mendengar Mulder memetik Holmes, "...apa yang tinggal mestilah kebenarannya."

Rujukan budaya pop lain

Ramai penulis telah membuat rujukan kepada Conan Doyle, atau watak-watak daripada ceritanya dalam tabikan, secara lebih atau kurangnya. Rujukan sebegini boleh termasuk satu perkembangan plot, menaikkan tahap keinterlektualan bahagian atau berlaku sebagai telur easter untuk penonton yang peka.